17.7.2023
FI
Euroopan unionin virallinen lehti
C 252/37
Vaatimukset Valittaja vaatii, että unionin tuomioistuin — ottaa valituksen tutkittavaksi ja toteaa sen perustelluksi; — kumoaa unionin yleisen tuomioistuimen asiassa T-567/22 30.3.2023 antaman määräyksen kokonaisuudessaan; — hyväksyy kokonaisuudessaan unionin yleisessä tuomioistuimessa esitetyt vaatimukset ja näin ollen pääasiaa käsitellessään — kumoaa delegoidun asetuksen (EU) 2021/2139 muuttamisesta tiettyjen energia-alojen taloudellisten toimintojen osalta ja delegoidun asetuksen (EU) 2021/2178 muuttamisesta kyseisiä taloudellisia toimintoja koskevien tiettyjen tietojen antamisen osalta 9.3.2022 annetun komission delegoidun asetuksen (EU) 2022/1214; ja joka tapauksessa — velvoittaa komission korvaamaan oikeudenkäyntikulut.
Oikeudelliset perusteet ja pääasialliset perustelut Valituksensa tueksi valittaja vetoaa — kahteen valitusperusteeseen, joilla vaaditaan valituksenalaisen määräyksen kumoamista: 1.
Unionin yleinen tuomioistuin teki oikeudellisen virheen katsoessaan valituksenalaisen määräyksen 16-27 kohdassa, että valittajalla ei ollut SEUT 263 artiklan 4 kohdan mukaista asiavaltuutta ajaa kannetta omissa nimissään; 2.
Unionin yleinen tuomioistuin teki määräyksessään oikeudellisen virheen ja ilmeisen arviointivirheen katsoessaan valituksenalaisen määräyksen 28-42 kohdassa, että valittajalla ei ollut SEUT 263 artiklan 4 kohdan mukaista asiavaltuutta ajaa kannetta jäsentensä nimissä. — viiteen valitusperusteeseen, joilla vaaditaan asetuksen kumoamista: 1.
Menettely oli sääntöjenvastainen siltä osin kuin siinä rikottiin 18.6.2020 annetun asetuksen N:o 2020/852 säännöksiä; 2.
Luokitussääntöjä on rikottu; 3.
18.6.2020 annetun asetuksen N:o 2020/852 19 artiklan säännöksiä on rikottu ja tavoitteet eivät ole riittävän kunnianhimoisia; 4.
Unionin oikeuden yleisiä perusteita, erityisesti asetuksen N:o 2020/852 19 artiklassa tarkoitettua ennalta varautumisen periaatetta, ei ole noudatettu; 5.
Ydinenergiaan tehtävien investointien ja vihreiden investointien välillä on ristiriitoja taloudellisten tietojen osalta.